Xitoyning markazidagi Xunan viloyatida sodir bo‘lgan toshqinlar oqibatida 407 ming kishi aziyat chekdi. Xitoy Markaziy televideniyesining ma’lum qilishicha, Guansi-Chjuan muxtor viloyatida tabiiy ofat 300 kishini boshpanasiz qoldirgan.Toshqinlarni kuchli yog‘ingarchilik keltirib chiqargan. Voqea joyidan hozircha 13.3 ming kishi evakuatsiya qilingan. Daryolar suvining ko‘tarilishi oqibatida qishloq xo‘jaligiga ajratilgan 45 ming gektar yer suv ostida qolib ketgan.Shuningdek, ofat avtomobil yo‘llari va aloqa liniyalariga zarar keltirgan. Bir qator tumanlarda elektr uzatish to‘xtab qolgan.